stanford-oval/wikipedia huggingface dataset:
אקדמיה ללשון

ערך זה עוסק במונח הכללי. אם התכוונתם לגוף הפיקוח על הלשון העברית, ראו .
אקדמיה ללשון הוא גוף העוסק בהכוונתה ובקידומה של שפה מסוימת. פעמים רבות מוקמת אקדמיה ללשון מכוח חוק, ולהחלטותיה תוקף מחייב, במדינה שבה הוקמה האקדמיה, במידה שנקבעה בחוק זה.
אקדמיות ללשון > האקדמיה ללשון העברית

בישראל פועלת האקדמיה ללשון העברית, מכוח חוק המוסד העליון ללשון העברית, תשי"ג-1953. האקדמיה היא המוסד הפוסק בתחום הלשון בישראל, והחלטותיה בענייני דקדוק, כתיב, מינוח או תעתיק שנתפרסמו ב"רשומות" מחייבות את מוסדות החינוך והמדע, מוסדות המדינה והרשויות המקומיות. ההחלטות אינן מחייבות את הציבור הרחב, ולכן השפעתה על משתמשי השפה אינה רבה כל כך, בפרט בכל הנוגע לחידושי מילים, אף על פי שישנם לא מעט חידושי לשון שהתקבלו בציבור. בישראל פועלת גם האקדמיה ללשון הערבית, מכוח חוק המוסד העליון ללשון הערבית, התשס"ז-2007.
אקדמיות ללשון > אקדמיות ללשון הערבית

לשפה הערבית, כשפה המדוברת במדינות רבות, אקדמיות אחדות העוסקות בה. הוותיקה שבהן היא האקדמיה הערבית בדמשק, שהוקמה בשנת 1918, במהלך שלטונו של פייסל הראשון, מלך עיראק. האקדמיה הירדנית ללשון הערבית הוקמה בשנת 1924, ובשנת 1934 הוקמה האקדמיה ללשון הערבית בקהיר, לשם קידום והכוונה של השפה הערבית במצרים. בשפה הספרדית עוסקות 25 אקדמיות, במדינות השונות הדוברות שפה זו.
אקדמיות ללשון > אקדמיות ללשונות שאינן שפות רשמיות

גם שפה שאיננה שפה רשמית במדינה מסוימת זוכה לאקדמיה ללשון העוסקת בה. דוגמה לכך היא שפת יידיש, שבה עוסק מכון ייווא.
ראו גם

כתב
שפה
משפחת שפות
קוד שפה
בועז רביב

| --- | --- |

 לידה:  1 באפריל 1961 (בן 63) ישראל 
 מדינה:  ישראל 
 השכלה:  טכניון - מכון טכנולוגי לישראל, מכון המחקר הלאומי הצרפתי לחקלאות, מזון וסביבה (צר') שבמונפלייה.
 תפקיד:  מנהל כללי
 
בועז רביב (נולד ב-1 באפריל 1961) הוא מנכ"ל ישראלי שמילא שורה של תפקידים בחברות טכנולוגיות רב-לאומיות, שביניהן אטנטי, אוויה, רדויז'ן, אלרון טלסופט, וקאפג'מיני (אנ'). מאז 2001 רביב עוסק בהשקעות, בייעוץ ובליווי מיזמי הייטק שונים.
ביוגרפיה > התחלה והשכלה

בועז רביב נולד ב-1961 בבאר שבע, בן לד"ר שמואל רביב, מדען גרעין ממקימי קמ"ג ויזם תעשייתי.
רביב שירת בצה"ל כמסו"ל בחיל התותחנים בחטיבת האש 282, שבמסגרתה לחם במלחמת לבנון הראשונה וסיים כממ"ח בהשלמה החיילית של קורס קציני תותחנים. עם שחרורו ב-1984 החל ללמוד תואר ראשון בהנדסת מכונות בטכניון אותו סיים בהצטיינות וב-1988 יצא להתמחות ברובוטיקה במכון המחקר הלאומי לחקלאות, מזון וסביבה (צר') שבמונפלייה שבצרפת. רביב נמנה עם צוות שבנה רובוטים לצורכי חקלאות והתמקד בפיתוח מערכת ראייה ממוחשבת לאיתור ולמיון יבולים ולהכוונת הרובוט.
ביוגרפיה > חיים אישיים

רביב הוא בנו של שמואל רביב. הוא נשוי לדוקטור דנה לנדאו ולו ארבעה ילדים.
ביוגרפיה > פעילות עסקית

ב-1989 הצטרף לקאפג'מיני (אנ') בסניף החברה שבפריז. בעת שהותו בצרפת מילא מגוון רחב של תפקידים ובהם מהנדס פיתוח וראש צוות טכנולוגי של מערכות שליטה ובקרה מסוג Distributed control system (אנ') ו-SCADA. בהמשך דרכו ניהל גם פרויקט בדיקות ואימות לרשת תקשורת נתונים שפותחה עבור חברת החשמל הצרפתית (צר').
בסוף 1995 חזר לישראל והצטרף לחברת אלרון טלסופט בתפקיד מנהל חטיבת טלקום, תפקיד בו החזיק כ-5 שנים. במהלך תקופה זו, רביב הוביל את תכנון והקמת תשתית הגישה לאינטרנט עבור בזק, את שירות המידע ״בזקנט 135״, כמו גם את פיתוח והקמה של המערכות הראשונות בארץ לבנקאות פרטית ומסחרית באינטרנט עבור ארגונים פיננסים כבנק לאומי, בנק מזרחי טפחות וכחברת כרטיסי האשראי ויזה כ.א.ל.
בתחילת 2000 עבר לחברת רדויז'ן לתפקיד מנכ"ל היחידה הטכנולוגית, שפיתחה תשתיות תוכנה וכלי בדיקה לרוב יצרניות ציוד תקשורת בטכנולוגיית VoIP. ב-2005 החל לנהל גם את שאר היחידות העסקיות בתחום הוידאו קונפרנסינג (אנ') ובינואר 2006 מונה למנכ"ל החברה כולה. כמנכ״ל רדויז׳ן, תפקיד שבו החזיק כ-6 שנים, הוביל עסקאות רכש ושיתופי פעולה עם כמה מחברות הטכנולוגיה הגדולות בעולם תוך הרחבת פעילות החברה. בין העסקאות הידועות ניתן למנות את רכישת AETHRA האיטלקית ומערכות הקצה שלה ואת מכירת רדויז'ן לאוויה.
ביוני 2012, עם מכירת רדויז'ן, הצטרף רביב לאוויה על מנת להבטיח את הצלחת הרכישה ולהשלים את אינטגרציית מכלול הסקופיאה (אנ') בסל הפתרונות לתקשורת אחודה Aura של אוויה. במסגרת תפקיד זה, ניהל רביב את חטיבת המוביליטי, היה אחראי על מרכז הפיתוח של החברה בישראל והוביל למכירת החטיבה הטכנולוגית לחברת ספיירנט הבריטית.
ב-2017 הצטרף לקרן אייפקס שרכשה את עסקי האיזוק האלקטרוני (אנ') מחברת 3M. רביב כיהן כמנכ"ל אטנטי והוביל תהליך carveout ליצירת חברה מאוחדת עם זהות תאגידית אחת בשוק הניטור האלקטרוני (אנ'). בתקופה זו הורחבה הפעילות העסקית והחל פיתוח דור חדש של פתרונות המאפשרים לגופי האכיפה והשיקום ניטור ובקרה באמצעים טכנולוגים של צווי בית משפט כדוגמת: מעצר בית, צו הרחקה, והגנה על הקורבות אלימות במשפחה.
ב-2021 הקים רביב חברת השקעות פרטית ומאז הוא עוסק בהשקעות, בייעוץ ובליווי מיזמי הייטק שונים.
לקריאה נוספת

אריה מזרחי, מסך אש מתגלגל - תותחנים פורצי דרך, אוטוביוגרפיה, הוצאת כנרת זמורה דביר, יולי 2023, עמוד 252
Anderw Davis, One on One with RADVISION CEO Boaz Raviv, Wainhouse Research, #03 Vol 11, WR Bulletin, 2010, עמ' 4-8 (באנגלית)
Martha McKay, Fixed and Wireless Videoconferencing May Soon Be Routine, Government Technology, 03.08.2010 (באנגלית)
דן שוחט וטלי ציפורי, ‏מנכ"ל רדוויז'ן: "התשתיות שלנו זה הליווי'ס של היום - הכלים ההכרחיים שמאפשרים לחברות אחרות לחפש זהב", באתר גלובס, 30 במרץ 2009
שלומי כהן, Radvision optimistic, גלובס, 17.01.2006 (באנגלית)
הערות שוליים

1 2  אתר מכון המחקר INRAE's Occitanie-Montpellier
↑  אתר חברת אטנטי, באתר Attenti Group
↑  עמיר שינקמן, סיפורו של גדוד התותחנים שהיה הקדמי ביותר במלחמה, בציר המערבי, במחנה - עיתון חיילי ישראל, קצין חינוך ראשי, 13.06.1982, עמ' 18-19
↑  Le Monde, Robots fermiers pour cueillir, traire et couper du bois, Le Monde, 25.02.1987 (בצרפתית)
↑  CEMAGREF, Magali, le robot cueilleur de pommes et d’oranges, IrsteaTV (בצרפתית)
↑  L'Usine Nouvelle, EdF prépare une remise à jour approfondie du système de téléconduite pour le transport de l'électricité., 1994-09-22 (בצרפתית)
↑  גל מור, איך ניסתה בזק להשתלט על האינטרנט, באתר ynet, 2 בנובמבר 2004
↑  בזק חנכה את שירות המידע בזקנט 135, באתר גלובס, 13 בנובמבר 1996
↑  Elron Telesoft awarded a contract to build an American financial portal, באתר TheMarker‏, 13 בדצמבר 2000
↑  RADVISION (Nasdaq:RVSN), Freescale Chooses Radvision, LightReading, ‏2004-22-22 (באנגלית)
↑  Microsoft (MSFT), Microsoft and RADVISION Sign Licensing Agreement to Provide Live Communications Server-Compatible SIP Toolkits, Stories, ‏2006-03-13 (באנגלית)
↑  TI (NYSE:TXN), Texas Instruments and RADVISION Team to Offer Fully Integrated Silicon and Software Solutions for IP Phones and Gateways, www.ti.com
↑  עינב בן יהודה, בועז רביב מונה למנכ"ל רדויז'ן; יחליף את גדי תמרי, באתר הארץ, 9 בנובמבר 2005
↑  RADVISION, הכרזה על שיתוף פעולה אסטרטגי עם מיקרוסופט - אינטגרציה מתקדמת עם Microsoft's UC solutions, Market Screener, 10.11.2010 (באנגלית)
↑  Samsung Electronic Corporation, הכרזה על שיתוף פעולה אסטרטגי עם סמסונג - פיתוח משותף של תחנת קצה שולחנית, TechPowerUP, Samsung America, 17.06.2009 (באנגלית)
↑  LifeSize, הכרזה על שיתוף פעולה עם Lifesize בתחום High-Definition Communication, Sound&Video Contractor, 07.08.2006 (באנגלית)
↑  רדויז׳ן, הודעה על רכישת AETHRA ע״י רדויז׳ן, כלכליסט, 03.02.2010
↑  אתר חברת אאטרה תקשורת, באתר Aethra telecommunications (באנגלית)
↑  Andrew Davis, Radvision acquires assets of Aethra, Wainhouse research, WR, 2010-02-03, עמ' 1-2 (באנגלית)
↑  AVAYA, הודעה על רכישת רדויז׳ן ע״י אוויה, Investor News, 06.05.2012 (באנגלית)
↑  Jeffrey Anderson, Avaya Brings Radvision Video Capabilities to Aura UC Solutions, eWeek, 15.12.2012 (באנגלית)
↑  ORANGE S.A., [https://www.orange-business.com/en/press/orange-business-services-launches-orange-video-meeting-app-enabling-access-to-video-meetings Orange Business Services launches Orange Video Meeting app
enabling access to mobile device], Orange Business Services, OBS PR, 2013-02-22
↑  ניר צליק, "הצלחנו לשמור על רוב העובדים שלנו כי השם רדוויז'ן לא נמחק", באתר כלכליסט, 15 באוקטובר 2013
↑  Spirent Communications, הודעה על רכישת החטיבה הטכנולוגית ע״י ספיירנט הבריטית, Spirent, 02.07.2014 (באנגלית)
↑  APAX, הכרזה על רכישת אטנטי ומינוי רביב כמנכ״ל, APAX News&Views, 03.10.2017 (באנגלית)
↑  Attenti, הודעה על הזכיה במכרז של רשיות האכיפה והשיקום של מדינת פלורידה, CISION, 02.07.2018 (באנגלית)
↑  Attenti, הודעה על הזכיה במכרז של רשיות האכיפה והשיקום של ספרד, CISION, 04.10.2018 (באנגלית)
ביסטריופלמה

| ביסטריופלמה> מיון מדעי |
| --- | --- |
ממלכה:: בעלי חיים
מערכה:: פרוקי-רגליים
מחלקה:: עכבישנים
סדרה:: עכבישאים
תת־סדרה:: Mygalomorphae
משפחה:: פרווניתיים
סוג:: ביסטריופלמה
שם מדעי
 Bistriopelma
ביסטריופלמה (שם מדעי: Bistriopelma) הוא סוג של טרנטולות ממשפחת הפרווניתיים. הסוג הוגדר לראשונה בחודש  פברואר 2016 וכולל שני מינים של טרנטולות שמקורם של שניהם בפרו.
אטימולוגיה

מקור השם ביסטריופלמה מהמילה הלטינית "בי" שמשמעה שניים ומהמילה "סטריו" שמשמעה פס. שם זה מתייחס לשני פסים בולטים של שערות צורבות הממוקמים בשני צידיה של בטן הטרנטולה.
מאפיינים

לביסטריופלמה שני אזורים בולטים אופייניים של שערות צורבות הממוקמים משני צידי הבטן ומתחילים כבר בראשחזה. כיסי הזרע של הנקבה כמעט מקבילים ומשושי המין של הזכר מעוקלים מהבסיס.
מינים

נכון להיום הוכרו שני מינים בסוג:
Bistriopelma lamasi קדרקה, 2015 – פרו
Bistriopelma matuskai קדרקה, 2015 – פרו
הערות שוליים

1 2 3  Kaderka, R. (2015). "Bistriopelma, a new genus with two new species from Peru (Araneae: Theraphosidae: Theraphosinae)". Revista Peruana de Biología. 22 (3): 275–288. doi:10.15381/rpb.v22i3.11432.
↑  "Gen. Bistriopelma Kaderka, 2015". World Spider Catalog. Natural History Museum Bern. נבדק ב-15 במאי 2016. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביסטריופלמה".
בית הכנסת הכוראלי של ריגה

| --- | --- |

 מידע כללי
 סוג:  בית כנסת שנחרב 
 מיקום:  ריגה 
 מדינה:  לטביה 
 הקמה ובנייה
 תקופת הבנייה:  ?–1868
 תאריך פתיחה רשמי:  1871 
 תאריך פירוק:  4 ביולי 1941 
 סגנון אדריכלי:  נאו-רנסאנס 
 קואורדינטות:  56°56′33″N 24°07′35″E﻿ / ﻿56.9424°N 24.1263°E﻿ / 56.9424; 24.1263
  (למפת ריגה מוגדלת) יורמלה מרופה בביטה קיקבה סלספילס סטופיני גרקלנה אדז'י צרניקבהבית הכנסת הכוראלי של ריגה(למפת ריגה רגילה) יורמלה מרופה בביטה קיקבה סלספילס סטופיני גרקלנה אדז'י צרניקבהבית הכנסת הכוראלי של ריגה
 
בית הכנסת הכוראלי של ריגה שבלטביה (בלטבית: Rīgas Horālā sinagoga) נבנה ברחוב גוגול מס' 25 בשנת 1871 ונשרף כליל במהלך הכיבוש הנאצי ביולי 1941.
היסטוריה

תכנון המבנה החל עוד בשנת 1868 על ידי האדריכל פאול הארדנקס (Pauls Hardenaks), ובנייתו ושלמה ב-1871. ניכרת במבנה השפעה של מספר סגנונות אדריכליים, אך בעיקר נאו-רנסאנס. בצמוד למבנה נבנה גם מקווה.
בית הכנסת היה ידוע בחזנים שהשתתפו בתפילות שהתקיימו בו. במשך השנים שרו בה ברוך לב רוזובסקי (אנ'), הרמן ידלובקר ונוספים. הרמן ידלובקר היה החזן הראשי במשך 10 שנים עד שעלה לארץ ישראל בשנת 1938.
בתחילת יולי 1941 כבשו הנאצים את העיר. ב-4 ביולי 1941 בית הכנסת הוצת בהתאם להוראת השלטונות. מכבי אש קבלו פקודה לא להתערב בנעשה ורק להשגיח שהאש לא תעבור למבנים הסמוכים. זה היה ערב שבת ולכן היה צפוי שבבית הכנסת היו הרבה אנשים, מצד שני הגעה בשעה כה מאוחרת הייתה בניגוד להוראות השלטונות ולכן ייתכן שמספר הקורבנות היה נמוך מהתכנון הנאצי. בהתאם למקורות מסוימים מספר הקורבנות במבנה היה כ-300, ובסך הכל באותו לילה נהרגו כ-2,000 יהודים. הגרמנים צילמו את שריפת בית הכנסת לצורכי התעמולה הנאצית.
בשנת 1988 במקום הוקמה אנדרטה לזכר הקורבנות. בשנת 2007 הוקמה אנדרטה בקרבת מקום לזכר יאניס ליפקה, חסיד אומות העולם הלטבי.
אקדמיית ברנבוים-סעיד

| --- | --- |

 מידע כללי
 סוג:  אקדמיה, אוניברסיטה פרטית 
 על שם:  אדוארד סעיד 
 מיקום:  ברלין 
 מדינה:  גרמניה 
 הקמה ובנייה
 תקופת הבנייה:  ?–2012
 תאריך פתיחה רשמי:  2012 
 קואורדינטות:  52°30′50″N 13°23′29″E﻿ / ﻿52.5138°N 13.3913°E﻿ / 52.5138; 13.3913
 barenboimsaid.de
 he
 
לוגו
דגם של אולם הקונצרטים ע"ש פייר בולז
דניאל בארנבוים (מימין) ואדוארד סעיד ב-2002
אקדמיית ברנבוים-סעיד (בגרמנית: Barenboim-Said Akademie; בערבית:  أكاديمية بارنبويم-سعيد) היא אקדמיה למוזיקה הממוקמת בברלין, שפתחה את שעריה לראשונה בדצמבר 2016 עם 90 תלמידים (לאחר מהלך הקמה שארך ארבע שנים). מנהל האקדמיה ומייסדה הוא דניאל בארנבוים והיא קרויה על שמו ועל שם אדוארד סעיד, ידידו האישי והוגה דעות שהשפיע על תפיסת האקדמיה. האקדמיה חרתה על דגלה שיתוף פעולה בין יהודים, נוצרים ומוסלמים, בפרט מהמזרח התיכון במסגרת לימודים אקדמאים בתחום מדעי הרוח וביצוע מוזיקה קלאסית. האקדמיה מהווה המשך למיזם תזמורת דיוואן מזרח-מערב, שהיא תזמורת סימפונית רב-תרבותית המקבצת נגנים ממדינות שונות ובפרט יהודים וערבים אשר נוסדה בשנת 1999 על ידי בארנבוים וידידו אדוארד סעיד.
מטרת האקדמיה

מטרת האקדמיה, כפי שנוסחה על ידי ברנבוים, היא לחנך לא רק מבצעים קלאסיים מעולים (כפי שנעשה הדבר בתזמורת), אלא מחנכים ומנהיגים קהילתיים שישפיעו במעגלים הולכים ומתרחבים על תלמידים וחברי קהילותיהם, כאשר המוזיקה היא כלי מרכזי אך לא יחיד. תפיסת המוסד היא שבכוחם של הנגינה והלימוד יחדיו לגשר על פני פערים ולהביא להבנה הדדית ולקדם את השלום.
מתקנים

מרכזה של האקדמיה הוא המבנה המשופץ של האופרה של ברלין (אותה מנהל ברנבוים).
מתקנים > אולם הקונצרטים ע"ש פייר בולז

המתקן המרכזי של האקדמיה הוא אולם קונצרטים שנבנה במיוחד במקום שהיה לפני כן מחסן בית האופרה. האולם הייחודי, העשוי כולו עץ, מכיל 620 מקומות המסודרים באליפסות ובשתי קומות סביב מושב התזמורת. התזמורת עצמה ממוקמת לא על במה, אלא על רצפת האולם, כך שהקהל ישוב מסביבה ומעליה כבאמפיתיאטרון. האולם, המיועד בעיקר לנגינת יצירות קאמריות או להרכב סימפוני מוקטן, תוכנן בהתנדבות על ידי האדריכל פרנק גרי ומהנדס האקוסטיקה יסוהיסה טויוטה, בהשראת רעיונות ועקרונות שהנחיל בולז עצמו. הלוגו של האקדמיה מזכיר את מבנה האולם.
הערות שוליים

↑   אמיר מנדל, אולם הקונצרטים החדש בברלין מספק חוויה צלולה, אולי צלולה מדי, באתר הארץ, 25 במאי 2017
| --- | --- |
בקרת זהויות :  NLI: 987008144788305171  GND: 1170091075  LCCN: no2019005211  MusicBrainz: 700fcec6-3a42-444b-8a07-cd6440d698bc  VIAF: 300154137628715370004   WorldCat (עם VIAF): 300154137628715370004 
מבט מקומת הגלריה אל מקומה של התזמורת
ארמיית הפאנצר אפריקה (ורמאכט)

| --- | --- |

 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  15 באוגוסט 1941 – 1 באוקטובר 1942 (שנה)
 מלחמות:  מלחמת העולם השנייה המערכה בצפון אפריקה
 נתוני היחידה
 כוח אדם:  2-5 קורפוסים
 פיקוד
 מפקדים:  ראו בהמשך
ארמיית השריון אפריקה (הידועה גם בשם ארמיית הפאנצר אפריקה) היה אחד השמות שניתנו לכוח הגרמני-איטלקי שלחם בזירת המלחמה של צפון אפריקה בתקופת מלחמת העולם השנייה, תחת פיקודו של גנרל ארווין רומל.
היסטוריה

בחודשים הראשונים לאחר הגעת קורפוס אפריקה הגרמני ללוב, כדי לסייע לכוחות האיטלקיים שלחמו נגד הצבא הבריטי בצפון אפריקה, הוא היה, לפחות באופן רשמי, כפוף למפקד הכוחות האיטלקיים בזירה. בעקבות תיגבור הכוח הגרמני בצפון אפריקה החליט הפיקוד הגרמני העליון ב-15 באוגוסט 1941 לשנות את מבנה הפיקוד של כוחות הציר בזירת צפון אפריקה. הוקמה מפקדה חדשה בשם קבוצת הפאנצר אפריקה, שכללה את כל כוחות הציר בזירה, תחת פיקוד מפקד קורפוס אפריקה לשעבר, ארווין רומל. קבוצת הפאנצר כללה את קורפוס אפריקה הגרמני, מספר יחידות גרמניות נוספות ושני קורפוסים איטלקיים (הקורפוס ה-21 והקורפוס הממונע ה-20).
ב-30 בינואר 1942 שונה שמה של קבוצת הפאנצר אפריקה לארמיית הפאנצר אפריקה. ב-1 באוקטובר 1942 שונה שמה של ארמיית הפאנצר אפריקה לארמיית הפאנצר הגרמנית-איטלקית. ב-23 באוקטובר 1942 פתחו הבריטים במתקפה גדולה על כוחות מדינות הציר, ולמחרת מת מפקד ארמיית הפאנצר גנרל גאורג שטומה מהתקף לב, ווילהלם פון תומה מונה למפקד הארמייה למשך יומיים עד שארווין רומל חזר מגרמניה ונטל את הפיקוד על הארמייה.
נחיתת כוחות בעלות הברית באלג'יריה ומרוקו בנובמבר 1942, במסגרת מבצע לפיד, אילצה את הפיקוד הגרמני לשלוח תגבורות חזקות לתוניסיה, כדי למנוע השתלטות של בעלות הברית על החוף הצפון-אפריקני והאגן הדרומי של הים התיכון, החלטה שהביאה לפתיחת המערכה בתוניסיה. הגידול הניכר בסדר הכוחות של הציר בצפון אפריקה חייב עריכת שינוי נוסף במבנה הפיקוד של כוחות הציר בזירה זו. ב-23 בפברואר 1943 הועבר הכוח הגרמני-איטלקי בפיקודו של רומל תחת פיקוד איטלקי, וקיבל את השם הארמייה האיטלקית הראשונה. רומל עצמו מונה למפקד קבוצת ארמיות חדשה בשם קבוצת ארמיות אפריקה, שכללה את הארמייה האיטלקית הראשונה ואת ארמיית הפאנצר החמישית בפיקוד גנרל הנס-יירגן פון ארנים. במרץ 1943 החליף פון ארנים את רומל כמפקד קבוצת הארמיות, לאחר שהאחרון נקרא לשוב לגרמניה, וב-13 במאי 1943 נכנעו הכוחות האחרונים של הציר בתוניסיה לכוחות בעלות הברית והמערכה בצפון אפריקה הסתיימה.
מפקדים

ארווין רומל (1 בספטמבר 1941 - 9 במרץ 1942)
לודוויג קריוול (9 במרץ 1942 - 19 במרץ 1942)
ארווין רומל (19 במרץ 1942 - 22 בספטמבר 1942)
גאורג שטומה (22 בספטמבר 1942 - 1 באוקטובר 1942)
ארמיית הפוטומק

|  פרטים |
| --- | --- |
 מדינה:  ארצות הברית
 שיוך:  צבא האיחוד
 סוג:  ארמייה
 אירועים ותאריכים
 תקופת הפעילות:  1861–1865 (כ־4 שנים)
 מלחמות:  מלחמת האזרחים האמריקנית
 פיקוד
 מפקדים:  ג'ורג' מקללן   אמברוס ברנסייד   ג'וסף הוקר   ג'ורג' מיד
 
ג'ורג' מקללן, מפקדה הראשון של ארמיית הפוטומק
ארמיית הפוטומק (באנגלית: Army of the Potomac) היה הכוח העיקרי של צבא האיחוד בזירה המזרחית של מלחמת האזרחים האמריקנית.
הארמייה הוקמה ב-1861, אך אז היה גודלה רק כשל קורפוס. הגרעין שסביבו הוקם נקרא ארמיית צפון-מזרח וירג'יניה ומפקדו היה בריגדיר גנרל אירווין מקדואל, וזה היה הכוח שלחם, והפסיד, בקרב הראשון של המלחמה - קרב בול ראן הראשון. הרכב הארמייה השתנה משמעותית עם הגיעו לוושינגטון של מייג'ור גנרל ג'ורג' מקללן. משימתו הראשונה הייתה לפקד על מחלקת הפוטומק, שכללה את המחלקה של מקדואל, ואת מחלקת וושינגטון, בפיקודו של ג'וזף מנספילד. ב-26 ביולי 1861 התמזגה לארמייה גם דיוויזיית השננדואה, שעליה פיקד קולונל נת'ניאל בנקס, ובאותו יום הוכרז על הקמתו של ארמיית הפוטומק, שהורכבה גם מכלל הכוחות הצבאיים של בולטימור. אנשיו של בנקס הפכו לחיל הרגלים של הארמייה.
השם ארמיית הפוטומק ניתן גם לכוחות הדרום שעליהם פיקד הגנרל פ.ג.ט. בורגארד במהלך השלבים המוקדמים של המלחמה, אך שמה של ארמייה זו שונה לבסוף לארמיית צפון וירג'יניה, שהתפרסם במיוחד תחת פיקודו של רוברט לי.
בניגוד למקובל, לא החליף הקולונל ג'ון פופ את מקללן בפיקוד על הארמייה בקיץ 1862 לאחר המערכה הכושלת בדרום מזרח וירג'יניה. כוחותיו של פופ כונו ארמיית וירג'יניה, ועל אף ששלושה קורפוסים מאנשיו של מקללן הועברו לפיקודו של פופ בקרב השני על בול ראן, הרי שמדובר בשתי יחידות צבאיות נפרדות.
ארמיית הפוטומק עברה שינויים מבניים רבים במהלך קיומה. היא השתתפה במרבית הקרבות של הזירה המזרחית במלחמה, בעיקר בווירג'יניה, במרילנד ובפנסילבניה, ופוזרה ב-28 ביוני 1865, עם תום המלחמה.
ביזון מערבי

| ביזון מערבי |
| --- | --- |

תקופה
פליסטוקן-הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
סוג:: ביזון
מין:: ביזון מערבי
שם מדעי
 Bison occidentalis
תחום תפוצה


ביזון מערבי או ביזון אוֹקְסִידֶנְטָלִי (שם מדעי: Bison occidentalis) הוא מין ביזון נכחד אשר חי בתקופת הפליסטוקן עד לאמצע ההולוקן, סביב 10,000 עד 5,000 אלף שנים לפני הספירה. המאובנים שלו התגלו באמריקה הצפונית וביפן ונקראו בשם לראשונה ב-1898.
הביזון התפתח באמריקה הצפונית לצד כמה מינים נכחדים של ביזונים כגון ביזון הסטפה וביזון קדמוני, שהיו מעט גדולים יותר. ייתכן שגם המין החי כיום, ביזון אמריקני, התפתח יחד איתם.
מאפיינים

ביזון זה היה בעל קרניים קצרות יותר, מחודדות יותר ומופנות אחורה, וממדי גופו היו קטנים יותר, אך עדיין הגיע לגובה של 1.8 מטר ולמשקל של 1 טון. אורך הגולגולת שלו הגיע ל-30 ס"מ.
ביזון זה החל להיכחד עם סיום עידן הקרח האחרון לפני 10,000 שנה. מספריהם צומצמו בשל הקשיים של אותו זמן, והם לא הצליחו להרחיב את אוכלוסיותיהם בשל תחרות קשה עם חיות מרעה דומות כגון ביזונים אחרים, סוסיים, גמליים ופילאים נכחדים כמו הממותה. נוסף על כך ההכחדה אולי נגרמה מציד בידי שבטים פלאו-אינדיאנים שהגיעו אז לאמריקה, אשר ככל הנראה צדו באמצעות דחיקתו מצוקים גבוהים.
מחקרים בדנא עתיק (אנ') מראים קרבה גדולה בין ביזון זה למין הביזון הקיים כיום, מאשר שאר הביזונים.
ארמיית העתודה (בריטניה)

|  פרטים |
| --- | --- |
 מדינה:  הממלכה המאוחדת הממלכה המאוחדת
 שיוך:  הצבא הבריטי הצבא הבריטי
 סוג:  ארמייה
 אירועים ותאריכים
 תקופת הפעילות:  1916
 מלחמות:  מלחמת העולם הראשונה
 פיקוד
 מפקדים:  יוברט גוף
 
ארמיית העתודה של הצבא הבריטי הייתה ארמייה בריטית שפעלה במלחמת העולם הראשונה.
היסטוריה

ארמיית העתודה הוקמה בהוראתו של דאגלס הייג ביוני 1916, וכמפקד מונה יוברט גוף. שררה אי וודאיות מסוימת בנוגע לגודלה של הארמייה, והוחלט שלא יהיה לה גודל אחיד וגודלה יותאם לפי הנסיבות. הפקודה של גוף הייתה לאמן את חייליו לשיתוף פעולה בין הפרשים, חיל הרגלים והארטילריה. הייג סבר ששיתוף פעולה בין הפרשים לארטילריה, יוכל ליצור ראש גשר במערך ביצורים גרמני, ולאפשר לחיל הרגלים להשלים את המלאכה בזמן שהגרמנים עסוקים עם הפרשים.
בתחילת הקרב על הסום, תכנן הייג כי ארמיית העתודה תתקוף בגזרה הצפונית, במקביל להתקדמות הארמייה הרביעית של הנרי רולינסון בגזרה הדרומית. עם זאת, בשל כישלון המתקפה של הארמייה הרביעית, בשבועות הראשונים של יולי לא נעשתה כל התקדמות ממשית בחזית הצפונית. ב-22 ביולי הורה הייג לגוף להכניס את כוחותיו לקרב ולנסות לכבוש את הכפר פּוֹזיֶיר, אשר היווה עמדה אסטרטגית חשובה. הארמייה הרביעית ניסתה לכבוש את הכפר שלוש פעמים בין 14 ל-17 ביולי, אולם נכשלה. גוף החליט לפתוח במתקפה על הכפר בליל ה-23 ביולי. גוף בחר להטיל לקרב את שלוש הדיוויזיות האוסטרליות שלו. מעט לאחר חצות החלה המתקפה, והייתה להצלחה. בין הסיבות העיקריות להצלחה זו הייתה התעקשותם של מפקדי הדיוויזיות על הכנה קפדנית ועל הרעשה ארטילרית כבדה במיוחד. עם זאת, הניסיון לכבוש את קו העמדות הגרמני השכן נכשל. הגרמנים, שהחלו להכיר בחשיבות הכפר לרשת ההגנה שלהם, ערכו שלוש התקפות נגד כושלות על הכפר, לפני שעברו לשיטה אחרת – הרעשה ארטילרית ארוכה ושיטתית על פוזייר. הניסיון הגרמני האחרון להשגת פוזייר החל מעט לפני הזריחה ב-7 באוגוסט לאחר הרעשה ארטילרית כבדה במיוחד. הגרמנים הצליחו לעבור את קו ההגנה האוסטרלי הראשון, וקרב פנים אל פנים התפתח בין הצדדים. לבסוף, הייתה ידם של האוסטרלים על העליונה.
גוף תכנן להתקדם צפונה לאורך הרכס לעבר חוות מוּקֶה, מה שיאפשר לו לאיים על מצודת תיפוול הגרמנית מאחור. אולם ככל שהאוסטרלים התקדמו, כך הם הפכו חשופים יותר לארטילריה הגרמנית, שיכלה עתה לטווח אותם משלושה כיוונים שונים. ב-8 באוגוסט החלו האוסטרלים במתקפה לכיוון צפון לאורך הרכס, כאשר הקורפוס הבריטי השני מתקדם מאובילר שלשמאלם. עד 10 באוגוסט כבר הצליחו התוקפים להקים קו חפירות מדרום לחווה. עד אז הגרמנים כבר הפכו את החווה למבצר עם חפירות עמוקות, ותעלות המחברות בין הביצורים המרוחקים. האוסטרלים ערכו מספר ניסיונות לכבוש את החווה בין 12 באוגוסט ו-3 בספטמבר, ובכל ניסיון התקרבו מעט יותר, אולם הביצורים הגרמנים החזיקו מעמד. לבסוף, האוסטרלים הוחלפו בקורפוס הקנדי, שב-16 בספטמבר כבש את חוות מוקה, יום לאחר המתקפה הבריטית הגדולה הבאה. ב-26 בספטמבר החווה נכבשה לגמרי, והמגנים נכנעו יום למחרת. בקרבות לכיבוש שתי החוות ספגו שלוש הדיוויזיות האוסטרליות 23,000 אבדות.
ב-30 באוקטובר שונה של הארמייה והיא הפכה להיות הארמייה החמישית (עדיין תחת פיקודו של גוף).
ראו גם

הקרב על הסום
ארמיית הפאנצר הראשונה (ורמאכט)

| --- | --- |

סמל הארמייה
 פרטים
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  16 בנובמבר 1940 – 8 במאי 1945 (4 שנים)
 מלחמות:  מלחמת העולם השנייה המערכה בבלקנים מבצע ברברוסה קרב אומן קרב חרקוב השני קרב חרקוב השלישי
 פיקוד
 מפקדים
ארמיית הפאנצר הראשונה (בגרמנית: Panzerarmee .1) הייתה ארמייה בצבא גרמניה הנאצית. הארמייה שירתה החל מ-16 בנובמבר 1940 לאורך כל שנות המלחמה, עד שפורקה ב-8 במאי 1945. הארמייה הוקמה ראשית בתור קבוצת פאנצר קלייסט (פאנצרגרופה פון קלייסט), כאשר מפקדה הראשון היה אוואלד פון קלייסט.